کوئٹہ: وزیراعلیٰ بلوچستان میر عبدالقدوس بزنجو ضلع کیچ اٹ پاک ایران سیمی علاقہ ٹی ایران نا دنگ آن گشت آ سلوک سیکورٹی فورس آتا کارندہ غاتیا دہشت گرد آتا سم کاری نا واقعہ نا مذمت ءِ کرسا سم کاری آن 4 سیکورٹی کارندہ غاتا شہید مننگ آ ڈکھ و ارمان کرینے۔ وزیراعلیٰ شہید کارندہ نائیک شیر احمد‘ لانس نائیک محمد اصغر سپاہی محمد عرفان و سپاہی عبدالرشید نا خاہوت تون است ہسونی وہمدردی درشان کرینے۔ وزیراعلیٰ پارے کہ سم کاری نا واقعہ است ہسونی و حساس وڑاناسے اومیت ءِ کہ بنجائی حکومت سفارتی کہول آایران تون دا باندات آ ہیت کیک تاکہ داوڑ انا واقعہ غاک توننگ مریر و داکان پد دُن مف۔ وزیراعلیٰ شہید آتا درجہ غاتا بڑزی و خاہوت آتیکن صبر انادعا کرینے۔
(آن لائن)
